text: «Esdeveniment» de Ricard Mirabete | Marta Pérez i Sierra
  Felicitar a en Ricard Mirabete pel seu últim poemari Esdeveniment (3i4, 2017), amb els seus poemes ens ha regalat un espai on ser més enllà de nosaltres mateixos. I ho ha fet cercant l'essència, despullant cos i ment, que només restés poesia. Aleshores l'esdeveniment. Com diu Vicenç Altaió en el pròleg: la poesia és el lloc ideal per l'esdeveniment.
  Les representacions mentals tenen la capacitat d'iniciar l'acció. Creiem alguna cosa, la imaginem, i aleshores esdevenim. El poemari ens qüestiona la capacitat comunicativa del llenguatge per assolir ser esdeveniment. A través dels seu discurs poètic Mirabete desfà analíticament els conceptes que componen els poemes. En fer-ho permet diverses lectures i posa de manifest que sovint la claredat d'un text no és sovint tan certa. Tot és susceptible de recordar.
  la petja dels dits
  fulgeix.
  Crec que és un llibre de poemes que et fa còmplice, que reflexiona filosòficament sobre la conducta humana i la capacitat de construir i desconstruir del llenguatge.